Document ID: 32012R0715

РЕГЛАМЕНТ ЗА ИЗПЪЛНЕНИЕ (ЕС) № 715/2012 НА КОМИСИЯТА
от 30 юли 2012 година
за изменение на Регламент (ЕС) № 42/2010 относно класирането на някои стоки в Комбинираната номенклатура
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
Съгласно колона 3, втория параграф от таблицата в приложението към Регламент (ЕС) № 42/2010 на Комисията (2) описаният в колона 1 хранителен продукт под формата на таблетки не отговаря на изискванията в забележка 2, буква б), точка 2 към глава 19 от Комбинираната номенклатура (КН) поради своя състав, оформление и употреба като хранителна добавка. Следователно продуктът не може да бъде класиран по глава 19.
(2)
Като се има предвид решението на Съда на Европейския съюз от 17 декември 2009 г. по обединените дела с номера от C-410/08 до C-412/08, Swiss Caps (3), и по-специално параграф 33, класирането в позиция 2106 от КН на хранителни стоки, предназначени да бъдат използвани като хранителни добавки, е възможно само ако съответните хранителни препарати не са посочени или включени в друга позиция. Поради това хранителните препарати, предназначени да бъдат използвани като хранителни добавки, могат да бъдат класирани в други позиции по КН, ако описанието на тези позиции е по-конкретно.
(3)
Следователно оформлението и употребата на даден хранителен продукт като хранителна добавка не могат да представляват основание за неговото изключване от глава 19 от КН. Ето защо е необходимо да се посочи, че основанието даден продукт да не отговаря на изискванията в забележка 2, буква б), точка 2 към глава 19 от КН е свързано само с неговия състав.
(4)
Поради това следва да бъдат съответно изменени основанията, посочени в колона 3, втория параграф от таблицата в приложението към Регламент (ЕС) № 42/2010. При това от съображения за яснота приложението към Регламент (ЕО) № 42/2010 следва да бъде заменено с ново приложение.
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 42/2010 се заменя със следното:
„ПРИЛОЖЕНИЕ
Описание на стоките
Класиране
(код по КН)
Основания
(1)
(2)
(3)
Продукт с тегловно съдържание в проценти на:
-
млади ечемични стръкове, на прах
28,8
-
мед
27,5
-
млади пшенични стръкове, на прах
21,5
-
люцерна, на прах
21,5
-
стеаринова киселина
0,4
-
пипер
0,25
-
хромов пиколинат
0,01
(съответства на 8,7 μg Cr в таблетка)
Продуктът е оформен за продажба на дребно под формата на таблетки и се използва като хранителна добавка (една таблетка два пъти дневно).
2106 90 98
Класирането се определя от общи правила 1 и 6 за тълкуване на Комбинираната номенклатура и от описанието на кодовете по КН 2106, 2106 90 и 2106 90 98.
Тъй като продуктът не отговаря на изискванията в забележка 2, буква б), точка 2 към глава 19 поради своя състав, той не може да бъде класиран към глава 19.
Продуктът не отговаря на изискванията на допълнителна забележка 1 към глава 30, тъй като не са дадени указания за употребата му при специфични заболявания или концентрацията на активни вещества. Поради това той не следва да бъде разглеждан като лекарствен препарат на билкова основа по смисъла на позиция 3004.
Следователно, за продукта се счита, че попада в описанието на позиция 2106 като хранителен продукт, неупоменат, нито включен другаде, и се използва като диетична добавка, предназначена да поддържа общото здравословно или добро физическо състояние. (Вж. също Обяснителните бележки към ХС за позиция 2106, втори параграф, точка 16).“
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 30 юли 2012 година.

Labels: 3
17